<classify> MBUNGE wa Kigoma Mjini, Zitto Kabwe 42, amefi kishwa katika Mahakama ya Hakimu Mkazi Kisutu, akikabiliwa na mashitaka matatu ya uchochezi,yanayodaiwa kusababisha chuki ndani ya jamii.Hata hivyo, Zitto ambaye ni Kiongozi wa Chama cha ACT Wazalendo, aliachiwa kwa dhamana baada ya mvutano wa kisheria baina ya upande wa mashitaka ambao waliwasilisha hati ya kupinga dhamana huku upande wa utetezi ukipinga hoja hizo.Zitto alifikishwa mahakamani hapo jana akitokea Kituo cha Polisi Mburahati na kusomewa mashitaka mbele ya Hakimu Mkazi Mkuu, Huruma Shaidi. Wakili wa Serikali Mwandamizi, Tumaini Kweka alidai kuwa Oktoba 28, mwaka huu maeneo ya Kijitonyama wilayani Kinondoni, Dar es Salaam, mshitakiwa aliitisha mkutano na waandishi wa habari katika makao makuu ya chama hicho akiwa na lengo la kuleta chuki kwa raia wa Jamhuri ya Muungano wa Tanzania kinyume na sheria alitoa maneno ya uchochezi dhidi ya Jeshi la Polisi.Kweka alidai kuwa mshitakiwa alitamka kuwa Watu ambao walikuwa ni majeruhi katika tukio la mapambano baina ya wananchi na Polisi wakiwa wamekwenda hospitali kupata matibabu katika Kituo cha afya Nguruka, Polisi wakapata taarifa kuwa kuna watu wanne wamekwenda hospitali Kituo cha Afya Nguruka kupata matibabu wakawafuata kule wakawaua.Katika mashitaka ya pili ilidaiwa Oktoba 28, mwaka huu maeneo ya Kijitonyama katika makao makuu ya chama hicho jijini Dar es Salaam, alitoa maneno ya uchochezi dhidi ya Jeshi la Polisi akisema Lakini tumefuatilia kwa kina jambo hili, taarifa ambazo tumezipata kutoka kijijini Mpeta- Nguruka Uvinza ni mbaya, ni taarifa ambazo zinaonesha wananchi wengi sana wameuawa na jeshi la Polisi pamoja na kwamba afande Sirro amekwenda kule, hajatoa taarifa yoyote kuhusu wananchi...kama hawa Wanyantuzu walivamia eneo la Ranchi kuna taratibu za kisheria za kuchukua na sio kuwauwa, wananchi wengi sana wamekufa.Ilidaiwa kuwa katika tarehe hiyo hiyo, Zitto alitoa maneno ya uchochezi dhidi ya Jeshi la Polisi akisema Tumekuwa tukifuatilia kwa kina yanayojiri yote huko Uvinza, tunasikitika kusema kuwa taarifa tunazozipata kutoka Uvinza zinaogofya mno, kwani tunaambiwa kuwa wananchi zaidi ya 100 wa kabila la Wanyantuzu wamepoteza maisha kwa kupigwa risasi na Polisi, wengine wakisema kuuawa hata wakiwa kwenye matibabu hospitalini baada ya kujeruhiwa kwenye purukushani na jeshi la polisi.Baada ya kusomewa maelezo hayo, mshitakia alikana mashitaka na upande wa mashitaka ulidai kuwa upelelezi wa kesi hiyo bado haujakamilika. Hata hivyo, Kweka aliwasilisha mahakamani hapo hati ya kupinga dhamana dhidi ya mshitakiwa huyo, kwa kile alichoeleza kuwa ni sababu za kiusalama na kwamba upelelezi bado unaendelea kuhusu tukio hilo.Alidai kuwa mshitakiwa akipatiwa dhamana, anaweza kuingilia upelelezi wao, hivyo itaathiri upelelezi. Wakili wa Utetezi, Peter Kibatala alidai kuwa unapoweka kifungu cha sheria kwenye kiapo, unakuwa umeua kiapo hicho na kwamba kama haujaapa, hauwezi kuwa na kiapo.Alidai kuwa hakuna sababu za kimsingi na kisheria za kumnyima dhamana mshitakiwa huyo, ambazo zilizotolewa na upande wa mashitaka kuhusu kupinga dhamana, kwani upelelezi umegundua kuwa vitendo hivyo vilifanyika mbele ya waandishi wa habari.Aidha, aliomba mshitakiwa huyo aachiwe kwa dhamana, kwani ni haki yake kisheria. Akitoa maamuzi, Hakimu Shaidi alisema amesikiliza hoja za pande zote dhidi ya mashitaka anayoshitakiwa nayo Zitto kwamba yana dhamana. Alisema upande wa mashitaka ni lazima watoe sababu za msingi za kupinga dhamana, kwani suala la ulinzi ni la polisi wenyewe, kwa kuwa wanatakiwa wamlinde kila mwananchi.Kama watu walisikia kwa masikio yao, ni uchunguzi gani ambao hauko wazi? Asilimia kubwa uchunguzi umeshakamilika na kwamba kiapo sio matakwa ya sheria kwani hakuna sababu, alisema Hakimu Shaidi.Hakimu Shaidi alimtaka mshitakiwa huyo kuwa na mdhamini mmoja mwenye barua za utambulisho, atakayesaini bondi ya Sh milioni 10 na kuahirisha kesi hiyo hadi Novemba 26, mwaka huu kwa ajili ya kutajwa. Hata hivyo, nje ya mahakama Zitto aliwataka watanzania kushirikiana, kwani viongozi wao wanakwenda mahakamani kila wakati na kwamba mshikamano wa pamoja, utasaidia kulinda nchi yao.  <topic>: kitaifa 